آغ ائوین مطبوعات کاتیبی شون ایسپایسر سورییا پرزیدنتی بشار اسدی آدولف هیتلرله مقاییسه ائتدیینه گؤره عذر ایستهییب.
آخار. آذ خبر وئریر کی، او، اوغورسوز مقاییسهیه گؤره سی ان ان تلویزییاسی واسطهسیله عذرخواهلیغینی چاتدیریب.
«آچیغینی دئسم، من سهوهن هئچ بیر شیله مقاییسه ائدیلمهیهجک اولان هولوکوستلا باغلی یئرسیز فیکیرلر سسلندیردیم. بونا گؤره عذر ایستییرم. بو سهو ایدی»، – دئیه او بیلدیریب.
قید ائدک کی، دونن ایسپایسر ژورنالیستلره آچیقلاماسیندا اسدله هیتلرین مقاییسهسینی آپاریب و حتی ناسیست لیدرین کیمیوی سلاحلاردان ایستیفاده ائتمدیینی بیلدیریب. لاکین ژورنالیستلردن بیری آلمانلارین سویقیریم زامانی گازدان ایستیفاده ائتدیینی ایسپایسره خاتیرلادیب.
آغ ائو رسمیسی ده ژورنالیسته بئله جاواب وئریب: «اسد کیمی اؤز خالقینا قارشی کیمیوی سلاحلاری ایستیفاده ائتمهییب. اونلاری سویقیریم مرکزلرینه گؤندریردی».
azb_Arab azb_Arab azb_Arab azb_Arab azb_Arab